ಅಛಬಲ್ ಭಾರತದ ಜಮ್ಮು ಮತ್ತು ಕಾಶ್ಮೀರ ಕೇಂದ್ರಾಡಳಿತ ಪ್ರದೇಶದ ಅನಂತ್‌ನಾಗ್ ಜಿಲ್ಲೆಯ ಒಂದು ಪಟ್ಟಣವಾಗಿದೆ. ಇದು ಒಂದು ಪ್ರಮುಖ ಪ್ರವಾಸಿ ಸ್ಥಳವಾಗಿದೆ. ಮುಘಲರು ಅಭಿವೃದ್ಧಿಪಡಿಸಿದ ಮತ್ತು ತಾರಸಿ ಕಟ್ಟಲ್ಪಟ್ಟ ಉದ್ಯಾನದಿಂದ ಸುತ್ತುವರಿಯಲ್ಪಟ್ಟಿರುವ ಒಂದು ಪ್ರಾಚೀನ ಬುಗ್ಗೆಗೆ ಈ ಸ್ಥಳವು ಪ್ರಸಿದ್ಧವಾಗಿದೆ. ಉದ್ಯಾನದ ಮೇಲಿನ ಭಾಗವನ್ನು 'ಬಾಗ್-ಎ-ಬೇಗಂ ಆಬಾದ್' ಎಂದು ಕರೆಯುತ್ತಾರೆ. ಇದನ್ನು ಕ್ರಿ.ಶ. 1616 ರಲ್ಲಿ ಮಾಲಿಕಾ ನೂರ್ ಜೆಹಾನ್ ಬೇಗಂ ಅಭಿವೃದ್ಧಿಪಡಿಸಿದರು ಮತ್ತು ಸಾಹೀಬ್ ಆಬಾದ್ ಎಂದು ಪ್ರಖ್ಯಾತವಾಗಿದೆ. ಇದರಲ್ಲಿ ಒಂದು ತಾರ್ಕಿಕ ದೀಪದಿಂದ (ತೋಸ್‍ನಾಗ್) ಶಾಖವನ್ನು ಪಡೆಯುತ್ತಿರುವ ಹಮಾಮ್ (ನೀರಿನ ನಿಧಿ) ಇದೆ. ಕಿರುಜಲಪಾತಗಳು ಮತ್ತು ಕಾರಂಜಿಗಳನ್ನು ಮುಘಲ್ ಚಕ್ರವರ್ತಿಗಳು ಸ್ಥಾಪಿಸಿದ್ದಾರೆ. ಉದ್ಯಾನದಲ್ಲಿ ನಿಂತಿರುವ ಮಸೀದಿಯನ್ನು ಮೊಘಲ್ ರಾಜಕುಮಾರ ದಾರಾ ಶಿಕ್ವಾ ನಿರ್ಮಿಸಿದನೆಂದು ನಂಬಲಾಗಿದೆ. ಅಛಬಲ್ ಒಂದು ಕಾಲದಲ್ಲಿ ಸಾಮ್ರಾಜ್ಞಿ ನೂರ್ ಜೆಹಾನ್‍ನ ಆನಂದದ ತಂಗುದಾಣವಾಗಿತ್ತು. ಟ್ರೌಟ್ ಮೊಟ್ಟೆದಾಣ ಕೂಡ ಹತ್ತಿರದಲ್ಲಿದೆ. ಅಛಬಲ್ ಅಛಬಲ್ ಉದ್ಯಾನವನ ಎಂದು ಕರೆಯಲ್ಪಡುವ ಒಂದು ಮುಘಲ್ ಉದ್ಯಾನದ ತಾಣವಾಗಿದೆ. ಕಲ್ಹಣ ನ ರಾಜತರಂಗಿಣಿಯ ಪ್ರಕಾರ ಅಛಬಲ್‍ನ್ನು (ಸಂಸ್ಕೃತ ಅಕ್ಷವಾಲ) ಗೋನಂದೀಯ ರಾಜವಂಶದ ಅರಸ ಎರಡನೇ ನರನ ಮಗ ಅಕ್ಷನು ಸ್ಥಾಪಿಸಿದನು. == ಉಲ್ಲೇಖಗಳು ==